هاد مصر غادة وكتكفس، والفن لي مشهورة بيه سنين هادي شوية مغاديش يبقى، بعدما علنات نقابة الموسيقيين أنها مبقاتش غادي تعطي تصاريح للحفلات إلا بحضور لجنة تقييم المستوى الفني. هاد القرار جا من بعد الصداع لي نوضو المغني محمد رمضان حيت كان لابس فيست بلا تيشورت في الحفل ديالو الأخير، ودواعش السيسي معجبهومش الحال وناضو حيحو على النقابة. ودابا الحفلات غادي يوليو ضروري تسهر عليهم اللجنة لي غادي تشوف “مدى الالتزام بالقيم الأخلاقية والمجتمعية المتعارف عليها، وعدم مخالفتها للنظام العام، على أن تلاحق من يخالف ذلك قانونا”. وأكداا النقابة من خلال بيان صحافي أنها ‘ستتصدى بكل حزم لأي ظواهر قد تسيء للفن المصري بشكل عام والغناء على نحو خاص، ولن تسمح بالتعدي على تلك الثوابت الثقافية وترفض أي تدنٍ في الأسلوب والأداء، حيث كانت مصر وستظل بفنونها وتعدديتها الثقافية هي مصدر الإلهام والإبداع والحضارة والتاريخ”. 
محمد رمضان اغنى بصدر عريان نوض روينة في مصر. ونقابة الموسيقيين دارت قوانين جديدة